**وفد بجیلہ** (قبیلہ انمار کی شاخ ہے) یہ رمضان 10ھ میں بارگاہ نبوت میں حاضر ہوا  

ان کا قیام فروہ بن عمرو البیاضی کے ہاں تھا۔
اس وفد میں جریر بن عبد اللہ البجلی اپنی قوم کے ڈیڑھ سو آدمیوں کے ساتھ مدینہ منورہ میں آئے اسی لیے بعد جگہوں پر وفد جریرالبجلی بھی لکھا گیاان لوگوں کی آمد سے پہلے رسول اللہ صلی اللہ علیہ و آلہ وسلمنے پیشین گوئی فرما دی تھی کہ تمھارے پاس اس وسیع راستے سے ایک بابرکت شخص نظر آئے گا جس کی پیشانی پر سلطنت کا نشان ہو گا تو جریر بن عبد اللہ اپنی سواری پر نظر آئے جن کے ساتھ قوم بھی تھی یہ اسلام لائے ۔  

جریر بن عبد اللہ فرماتے ہیں رسول اللہ صلی اللہ علیہ و آلہ وسلمنے ہاتھ پھیلایا اور مجھے بیعت کیا اور فرمایا یہ بیعت اس پر ہے کہ تم شہادت دوکہ اللہ کے سوا کوئی عبادت کے لائق نہیں اور میں اللہ کا رسول ہوں،نماز قائم کرو زکوۃ دو رمضان کے روزے رکھو،مسلمانوں کی خیر خواہی کرووالی کی اطاعت کرو اگرچہ وہ حبشی غلام ہی ہو۔ انھوں نے ان تمام چیزوں سے بیعت کی ۔  

جریر بن عبد اللہ سے پوچھا کہ تمھارے پس پشت والوں کا کیا حال ہے انھوں نے عرض کیا اللہ نے اسلام کو غلبہ عطا کیا آذان کو مساجد اور صحن میں غالب کر دیا قبائل نے اپنے وہ بت توڑ ڈالے جن کی وہ پوجا کرتے تھے۔ رسول اللہ صلی اللہ علیہ و آلہ وسلم نے پوچھا ذو الخلصہ (بت) کا کیا ہوا عرض کی ابھی وہ اپنی جگہ پر موجود ہے بہت جلد اس سے خلاصی ہو جائے گی۔  

رسول اللہ صلی اللہ علیہ وآلہ وسلم نے انھیں ذو الخلصہ توڑنے کے لیے روانہ کیا ان کے لیے جھنڈا باندھا تو عرض کی سواری کے وقت گھوڑے پر ٹھہر نہیں سکتا رسول اللہ صلی اللہ علیہ و آلہ وسلم نے ان کے سینے پر ہاتھ پھیرا اور فرمایا اے اللہ انھیں ہدایت کرنے والا اور ہدایت یافتہ بنا ۔  

وہ اس بت کو توڑ کر واپس آئے اور کہنے لگے جو کچھ اس بت پر تھا ہم نے لے لیا اسے جلا دیا اور اس کی ایسی حالت بنائی کہ جو اس سے محبت کرتا ہے اسے ناگوار ہوگاہمیں اسے توڑنے سے کسی نے نہیں روکا۔ رسول اللہ صلی اللہ علیہ و آلہ وسلم نے ان کے پیادہ اور سواروں کے برکت کی دعا کی۔  

ابوہریرہ کہتے ہیں کہ رسول کریم صلی اللہ علیہ و آلہ وسلمنے فرمایا قیامت اس وقت تک نہیں آئے گی جب تک قبیلہ دوس کی عورتیں ذوالخلصہ کے گرد اپنے کو گھے نہ مٹکانے لگیں گی۔ "ذوالخلصہ قبیلہ دوس کے ایک بت کا نام ہے جس کو وہ زمانہ جاہلیت میں پوجتے تھے۔ "  

" دوس "یمن کے ایک قبیلہ کا نام ہے اور ذوالخلصہ "یمن میں ایک بت خانہ تھا جس کو کعبہ یمانیہ کہا جاتا تھا اس بت خانہ میں ایک بت تھا جس کا نام "خلصہ "تھا، اسلام سے پہلے کے زمانہ میں یمن کے قبائل دوس خثعم اور بجیلہ اس بت کو پوجتے تھے جب اسلام کا زمانہ آیا تو آنحضرت صلی اللہ علیہ و آلہ وسلم نے جریر ابن عبد اللہ بجلی کو یمن بھیج کر اس بت خانہ کو تباہ کرا دیا تھا حدیث کا مطلب یہ ہے کہ آخر زمانہ میں پھر اس قبیلہ کے لوگ مرتد اور بت پرست ہوجائیں گے اور ان کی عورتیں اس بت خانہ کے گرد طواف کرتی پھریں گی۔

حوالہ جات
---------

1. ↑  طبقات ابن سعد حصہ دوم،صفحہ 90،91 محمد بن سعد ،نفیس اکیڈمی کراچی
2. ↑  بخاری ومسلم
3. ↑  مظاہرحق شرح مشکوۃ شریف:جلد پنجم:حدیث نمبر 89

| * د
* ب
* ت
بارگاہ نبوت میں آنے والے وفود |
| --- |
| 
* وفد ہوازن
* وفد ثقیف وفدعروہ بن مسعود ثقفی
* وفد کندہ
* وفد اشعریین
* وفد حمیر (وفد ملوک حمیر)(وفد نافع بن زید الحمیری)
* وفد بنو اسد
* وفد فزارہ
* وفد بنو کلاب
* وفد بنورؤاس بن کلاب
* وفد بنو ثعلبہ (وفد ثعلبہ بن منقذ)
* وفد بنو مرہ
* وفد بنو بکاء
* وفد بنوعقیل بن کعب
* وفد جعدہ
* وفد بنو قشیر(وفد معاویہ بن حیدہ)
* وفد کنانہ
* وفد بنو ہلال(وفد ہلال بن عامر)
* وفد بلی
* وفد واثلہ بن الاسقع
* وفد بنی عبد بن عدی
* وفد اشجع
* وفد تجیب
* وفد باہلہ
* وفد بنو سلیم بن منصور (وفد سلیم)
* وفد مزینہ
* وفد دوس
* وفد بنو عبس
* وفد عامر بن طفیل
* وفد دارم (وفد داریین)
* وفد علقمہ بن علاثہ
* وفد اسید بن ابی اناس
* وفد غامد
* وفد نجران
* وفد بکر بن وائل
* وفد جرش
* وفد بنو عامر بن صعصعہ
* وفد عبد القیس 5ھ
* وفد عبد القیس 9ھ
* وفد بنو حنیفہ
* وفد بنو تغلب
* وفد طے
* وفد ازد(وفد ازد شنوأۃ)
* وفد بنو حارث (وفد الحارث بن كعب)
* وفد ہمدان
* وفد ایاد
* وفد سدوس
* فروہ بن عمرو جذامی
* وفد بنو سعد بن بکر (وفد ضمام بن ثعلبہ)
* وفد ہذیم
* وفد قبیلہ جعفی
* وفد بنو تمیم(وفد قیس بن عاصم)
* وفد بہرآء
* وفد فروہ بن مسیک المرادی
* وفد قبیلہ زبید
* وفد عذرہ
* وفد خولان
* وفد عدی بن حاتم
* وفد محارب
* وفد صدآء
* وفدعنزہ
* وفد حجاج بن علاط سلمی
* وفد سلمہ بن عیاض
* وفد غسان
* وفد سلامان
* وفد صدف
* وفد خشین
* وفد بنو المنتفق (وفد ابو رزین لقیط بن عامر العقیلی)
* وفد نخع
* وفد رعیہ السحیمی
* وفد کلب
* وفد جہینہ
* وفد طارق بن عبداللہ
* وفد بنو رقاش
* وفد بنوجرم
* وفد حکم بن حزن کلفی
* وفد بنو سعد العشیرہ(وفد ذباب بن الحارث)
* وفد قبیلہ عنس بن مالک
* وفد الرہاویین از قبیلہ مذحج
* وفد بجیلہ (وفد جریرالبجلی)
* وفد احمس
* وفد قبیلہ خثعم
* وفد حضرموت
* وفد وائل بن حجر
* وفد قبیلہ ازد عمان
* وفد حارث بن حسان
* وفد سحیم
* وفد اعشی بن مازن
* وفد غافق
* وفد بارق
* وفد ثمالہ
* وفد ابو صفرہ
* وفد حدان
* وفد خفاف بن نضلہ
* وفد قبیلہ اسلم
* وفد قبیلہ جذام
* وفد مہرہ
* وفد جیشان
* وفد یحنہ بن رؤبہ
* وفد جرباء
* وفد اذرح
* وفد السباع
* وفد الجن

 |  |